Αθήνα, 07/12/2023

**ΠΡΟΚΗΡΥΞΗ 1 ΘΕΣΗΣ ΕΡΓΑΣΙΑΣ ΣΤΟ ΚΦΑΑ ‘ΣΤΑΘΜΟΣ ΕΦΗΒΩΝ’**

Ο Σύλλογος Μερίμνης Ανηλίκων και Νέων προκηρύσσει 1 θέση εργασίας στο πλαίσιο υλοποίησης της Πράξης «Επιχορήγηση ΝΠ ΣΜΑΝ - Σύλλογος Μερίμνης Ανηλίκων και Νέων για την υλοποίηση του Έργου " Κ.Φ.Α.Α. Σταθμός Εφήβων"» με Κωδικό ΟΠΣ 6001722 και ένταξη στο Πρόγραμμα «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027», και την **Απόφαση 4\_04/12/2023** του Δ.Σ του Συλλόγου Μερίμνης Ανηλίκων και Νέων.

Η δράση αφορά στη λειτουργία του Κέντρου Φιλοξενίας Ασυνόδευτων Ανηλίκων, "Σταθμός Εφήβων" στην Αττική με αριθμό μητρώου 61/21.03.2023, με δυναμικότητα 17 θέσεων, για την περίοδο από 1 Αυγούστου 2023 μέχρι τις 31 Ιουλίου 2024. Στον Σταθμό Εφήβων φιλοξενούνται 17 ασυνόδευτοι ανήλικοι, ηλικίας 12 - 18 ετών, στους οποίους παρέχονται υπηρεσίες στέγασης, σίτισης και ένδυσης, ιατρικής, φαρμακευτικής και υγειονομικής περίθαλψης, συμβουλευτικής, ψυχολογικής υποστήριξης και πληροφόρησης, εκπαιδευτικές δραστηριότητες και επαγγελματική κατάρτιση, πρόσβαση και μετακίνηση σε υπηρεσίες και δραστηριότητες εκτός ΚΦΑΑ, χρηματική ενίσχυση, νομική υποστήριξη και διερμηνεία, υγιεινή και καθαριότητα, κάλυψη ειδικών αναγκών υποδοχής και ασφάλεια.

Οι παραπάνω υπηρεσίες, πέραν των βασικών αναγκών στέγασης, σίτισης και ένδυσης των ωφελούμενων, αφορούν στην κάλυψη μιας σειράς άλλων αναγκών τους, οι οποίες σχετίζονται με την ανάπτυξη και την κοινωνική τους ένταξη και εντάσσονται σε ένα πλαίσιο πολύπλευρης υποστήριξης των ασυνόδευτων ανηλίκων με την προοπτική της ισότιμης κοινωνικής συμμετοχής και ένταξής τους στην ελληνική κοινωνία. Ο Εσωτερικός Κανονισμός Λειτουργίας, η Πολιτική Παιδικής Προστασίας και ο Κώδικας δεοντολογίας έχουν εκπονηθεί σύμφωνα με το υπάρχον ελληνικό και ευρωπαϊκό νομικό πλαίσιο και επιπλέον αποτυπώνουν την εμπειρία της ομάδας έργου καθώς και το όραμα του ΣΜΑΝ για σεβασμό στα ανθρώπινα δικαιώματα και ισότιμη κοινωνική ένταξη.

Ο Σύλλογος Μερίμνης Ανηλίκων και Νέων ιδρύθηκε το 1924, διαχρονικά το έργο του Συλλόγου προσαρμόστηκε και κλήθηκε να καλύψει τις εκάστοτε κοινωνικές ανάγκες πάντα μέσα από εξειδικευμένη, σύγχρονη και υψηλής ποιότητας παροχή υπηρεσιών με κύρια χαρακτηριστικά το σεβασμό στα ανθρώπινα δικαιώματα και τη φροντίδα οικογενειακού τύπου.

Η θέση εργασίας που προκηρύσσει ο Σύλλογος Μερίμνης Ανηλίκων και Νέων είναι οι ακόλουθες:

| **Α.Α** | **Αριθμός Θέσεων** | **Ειδικότητα/ Τεκμηρίωση αναγκαιότητας πρόσληψης** | **Σχέση Απασχόλησης** |
| --- | --- | --- | --- |
| 01 | 1 | Διερμηνέας Αραβικών | Σύμβαση ορισμένου χρόνου (Πλήρους απασχόλησης) |

Η διάρκεια απασχόλησης είναι 3 μήνες με δυνατότητα ανανέωσης έως και τις 31 Ιουλίου 2024 με δυνατότητα ανανέωσης.

|  |  |
| --- | --- |
| **ΤΙΤΛΟΣ ΘΕΣΗΣ ΕΡΓΑΣΙΑΣ** | **01 Διερμηνέας Αραβικών** |
| ΑΠΑΙΤΟΥΜΕΝΑ ΠΡΟΣΟΝΤΑ | * Πολύ καλή γνώση της αραβικής γλώσσας
* Καλή γνώση της ελληνικής, αγγλικής ή γαλλικής γλώσσας (επίπεδο Β1/Β2)
 |
| ΕΠΙΘΥΜΗΤΑ ΠΡΟΣΟΝΤΑ | * Ύπαρξη προηγούμενης συναφούς επαγγελματικής εμπειρίας ή πιστοποίησης ή κατάρτισης
* Γνώση χειρισμού Η/Υ στα αντικείμενα:

α)επεξεργασία κειμένωνβ)υπολογιστικών φύλλων και γ)υπηρεσιών διαδικτύου η οποία είναι επιθυμητό να αποδεικνύεται με: * Πιστοποιητικό Πληροφορικής ή γνώσης χειρισμού Η/Υ
* Τίτλους σπουδών ειδικότητας Πληροφορικής ή γνώσης χειρισμού Η/Υ
* Καλές κοινωνικές δεξιότητες και αίσθηση του χιούμορ
* Εμπειρία στη διοργάνωση εκπαιδευτικών και ψυχαγωγικών δραστηριοτήτων
* Προηγούμενη εργασιακή ή εθελοντική εργασία με ομάδες παιδιών ή/και εφήβων
 |
| ΚΑΘΗΚΟΝΤΑ ΘΕΣΗΣ | Α) Η διευκόλυνση της επικοινωνίας μεταξύ των φιλοξενουμένων του Κ.Φ.Α.Α. και της διεπιστημονικής ομάδας μέσω της διερμηνείας ή/και της μετάφρασης σε γλώσσα που κατανοεί ο κάθε ασυνόδευτος ανήλικος, προφορικά ή/και γραπτά.Β) Η διευκόλυνση της επικοινωνίας των ανηλίκων με δημόσιους οργανισμούς, υπηρεσίες και τοπικούς φορείς, με τους οποίους έρχονται σε επαφή.  |

**Κριτήρια κατάταξης**

Κάθε υποψήφιος εφόσον κατέχει τα απαραίτητα (υποχρεωτικά) προσόντα πρόσληψης για τη θέση επιλογής κατατάσσεται σε πίνακες κατάταξης με βάση τα δηλωθέντα στοιχεία του. Η τελική βαθμολογία προκύπτει από το άθροισμα της βαθμολόγησης των παρακάτω κριτηρίων.

|  |  |
| --- | --- |
| **Κριτήρια** | **Βαθμός** |
| Γνώση αραβικής γλώσσας (επίπεδο Γ1/Γ2) | 4 βαθμοί |
| Ύπαρξη προηγούμενης συναφούς επαγγελματικής εμπειρίας ή κατάρτισης ή πιστοποίησης | 2 βαθμοί |
| Συνέντευξη | Η συνέντευξη δεν θα υπερβαίνει τις 6 μονάδες |

**Τρόπος υποβολής**

Οι ενδιαφερόμενες/οι καλούνται να αποστείλουν το βιογραφικό τους σημείωμα μαζί με συνοδευτική επιστολή μέσω email στο workwithus@sman-athens.org ή ταχυδρομικώς ή ιδιόχειρα στην Ισαύρων 48, 11473, Αθήνα έως τις **22 Δεκεμβρίου 2023.** Σε περίπτωση εκδήλωσης ενδιαφέροντος μέσω email, **θα πρέπει στο θέμα του mail να αναφέρεται η θέση εργασίας για την οποία ο υποψήφιος υποβάλει την αίτησή του ως εξής:**

|  |
| --- |
| **01-ΣΤΑΘΜΟΣ ΕΦΗΒΩΝ- Διερμηνέας Αραβικών** |

 Σε περίπτωση που τους ζητηθεί, οι υποψήφιοι θα πρέπει να μπορούν να προσκομίσουν τα κάτωθι εντός δέκα (10) ημερών:

1. Φωτοαντίγραφο των δύο όψεων της αστυνομικής ταυτότητας,
2. Πιστοποιητικό ποινικού μητρώου με το οποίο αποδεικνύεται πως ο υποψήφιος δεν έχει καταδικαστεί για αδίκημα που δεν επιτρέπει την ανάληψη των καθηκόντων.
3. Πιστοποιητικό υγείας από ψυχίατρο και παθολόγο
4. Φωτοαντίγραφο των τίτλων σπουδών,
5. Αποδεικτικά προϋπηρεσίας όπου απαιτείται,
6. Πιστοποιητικό γλωσσομάθειας όπου απαιτείται,
7. Πιστοποιητικό γνώσης χειρισμού Η/Υ όπου απαιτείται.

**Ανάρτηση πινάκων και Υποβολή Ενστάσεων**

Ο κύκλος επιλογής προσωπικού από την Επιτροπή Προσλήψεων θα ξεκινήσει από την ημερομηνία λήξης της πρόσκλησης υποβολής αιτήσεων. Οι αιτήσεις των υποψηφίων θα εξεταστούν από την Επιτροπή Προσλήψεων και θα προσκληθεί σε συνέντευξη περιορισμένος αριθμός υποψηφίων.

Μετά την λήξη της προθεσμίας ο πίνακας των επιτυχόντων υποψηφίων θα αναρτηθεί στο κατάστημα των γραφείων του Συλλόγου Μερίμνης Ανηλίκων και Νέων. Για λόγους εχεμύθειας και τήρησης των προσωπικών δεδομένων των υποψηφίων η ανάρτηση των αποτελεσμάτων δεν θα γίνεται επώνυμα αλλά με τον αριθμό πρωτοκόλλου που έλαβε η αίτηση τους κατά την υποβολή της.

Κατά του πίνακα επιτρέπεται από τους ενδιαφερόμενους η άσκηση ένστασης μέσα σε αποκλειστική προθεσμία τριών ημερών (υπολογιζόμενες ημερολογιακά) η οποία αρχίζει από την επόμενη ημέρα της ανάρτησής τους. Η ένσταση κατατίθεται ή αποστέλλεται με συστημένη επιστολή ή ιδιόχειρα στην διεύθυνση: Σύλλογος Μερίμνης Ανηλίκων και Νέων, Ισαύρων 48, 11473, Αθήνα. Η Επιτροπή Ενστάσεων θα εξετάσει τις ενστάσεις εντός τριών ημερών.

**Κανονισμός προστασίας δεδομένων της Ευρωπαϊκής Ένωσης (GDPR)**

Δια της παρούσης γίνεται γνωστό ότι όποιος υποψήφιος αποστείλει τα έγγραφα με τα προσωπικά του δεδομένα για την κάλυψη μιας εκ των θέσεων, **συναινεί** στην επεξεργασία αυτών τόσο από την Επιτροπή Προσλήψεων του Συλλόγου Μερίμνης Ανηλίκων και Νέων ως προς την αξιολόγηση της καταλληλότητας του προφίλ του με τα αντίστοιχα κριτήρια της εκάστοτε θέσης όσο και στην απευθείας κοινοποίηση των στοιχείων του στο υπεύθυνο πρόσωπο για τις προσλήψεις του Συλλόγου.

Ο Σύλλογος Μερίμνης Ανηλίκων και Νέων είναι ένα σωματείο ίσων ευκαιριών, σεβόμενο απόλυτα το απόρρητο των προσωπικών δεδομένων κάθε ατόμου με βάση το Γενικό Κανονισμό Προστασίας Δεδομένων της Ευρωπαϊκής Ένωσης (GDPR) και αντιμετωπίζοντας όλα τα έγγραφα που λαμβάνει ως εμπιστευτικά. Συνεπώς, στο πλαίσιο αυτό, ο Σύλλογος ανακοινώνει ότι θα διατηρήσει στα αρχεία του για περίοδο έξι (6) μηνών όλα τα έγγραφα προσωπικών δεδομένων που θα λάβει από τους υποψήφιους για την κάλυψη των άνω θέσεων, ενώ με το πέρας αυτού του διαστήματος, θα τα καταστρέψει. **Στην περίπτωση, που ένας υποψήφιος επιθυμεί στη διαγραφή των προσωπικών του δεδομένων νωρίτερα από το διάστημα αυτό, όπως το αιτηθεί στο e-mail** workwithus@sman-athens.org.

**Πρόσληψη – Λύση Σύμβασης**

Οι υποψήφιοι που θα προσληφθούν για τις συγκεκριμένες θέσεις θα συνάψουν συμβάσεις εργασίας ορισμένου χρόνου έως τις 31/07/2024, η οποία δύναται να ανανεώνεται μέχρι τη λήξη του προγράμματος σύμφωνα με τις ανάγκες που προκύπτουν για την υλοποίηση του έργου και σε περίπτωση χρονικής επέκτασης της δράσης.

Το Δ.Σ του Συλλόγου Μερίμνης Ανηλίκων και Νέων